b"\n_START_ARTICLE_\nPorsche\n_START_SECTION_\nReputacija\n_START_PARAGRAPH_\n2006 gegu\xc5\xbe\xc4\x99 Luxury institutas Niujorke Porsche apdovanojo pirm\xc4\x85ja vieta u\xc5\xbe presti\xc5\xbei\xc5\xa1kiausio automobili\xc5\xb3 prekinio \xc5\xbeenklo vard\xc4\x85. Institutas tyr\xc4\x97 daugiau nei 500 automobili\xc5\xb3 salon\xc5\xb3, kuri\xc5\xb3 metin\xc4\x97s \xc4\xafplaukos vir\xc5\xa1ijo 200 000 JAV doleri\xc5\xb3 ir salon\xc5\xb3 tinklo vert\xc4\x97 siek\xc4\x97 ne ma\xc5\xbeiau 750 000 JAV doleri\xc5\xb3 . Dabartin\xc4\x97 Porsche gamybos linija \xc4\xafvairuoja nuo toki\xc5\xb3 sportini\xc5\xb3 ma\xc5\xa1in\xc5\xb3 kaip Boxster iki j\xc5\xb3 \xc5\xbeymiausio produkto\xc2\xa0\xe2\x80\x93 Porsche 911. Cayman yra stacionaraus stogo modelis, pana\xc5\xa1us \xc4\xaf Boxster automobil\xc4\xaf. Cayman serija pasi\xc5\xbeymi \xc5\xa1iek tiek auk\xc5\xa1tesn\xc4\x97mis kainomis. Cayenne yra Porsche vidutinio dyd\xc5\xbeio prabangus visureigis. Carrera GT supercar klasei priklausan\xc4\x8dio modelio gamyba 2006 gegu\xc5\xbe\xc4\x99 nutraukta. Ateities planams priklauso auk\xc5\xa1t\xc5\xb3 charakteristik\xc5\xb3 prabangus sedanas Panamera. Taip pat Porsche turbokompresori\xc5\xb3 technologija, pirmoji naudojanti kintamos geometrijos turbokompresori\xc5\xb3 benzininiuose automobiliuose.\n_START_SECTION_\nKonkurentai\n_START_PARAGRAPH_\nLenktyn\xc4\x97se Porsche pagrindiniai var\xc5\xbeovai tradici\xc5\xa1kai b\xc5\xabdavo Ferrari, nors j\xc5\xb3 gaminami automobiliai taikydavosi \xc4\xaf kiek kitokias asmenybes ir pana\xc5\xa1i\xc4\x85 demografij\xc4\x85. Porsche suteikia tiek pat ar daugiau galios nei brangesni Ferrari modeliai, tuo tarpu Ferrari parduoda ma\xc5\xbeiau automobili\xc5\xb3, bet didensnem\xc4\x97mis kainomis (pavyzd\xc5\xbeiui, n\xc4\x97ra Ferrari, kuris kainuot\xc5\xb3 ma\xc5\xbeiau nei $100 000, tuo tarpu Porsche yra pigesnis._NEWLINE_\xc5\xa0i\xc5\xb3 dien\xc5\xb3 automobili\xc5\xb3 rinkoje tradiciniai Porsche konkurentai yra daugiausiai Vokietijos kompanijos: Mercedes-Benz, Audi ir BMW (Boxster tiesiogiai konkuruoja su BMW Z4 ir the Mercedes-Benz SLK), taip ir su Lotus, Jaguar bei Maserati. Ferrari konkuruoja labiau su Lamborghini, Bugatti ar Aston Martin.\n_START_SECTION_\nIstorija\n_START_PARAGRAPH_\nProfesorius Ferdinand Porsche prad\xc5\xbeioje \xc4\xafk\xc5\xabr\xc4\x97 \xc4\xafmon\xc4\x99, pavadint\xc4\x85 \xe2\x80\x9eDr. ing. h. c. F. Porsche GmbH\xe2\x80\x9c 1931\xc2\xa0m. baland\xc5\xbeio 25 d., kurios pagrindin\xc4\x97 kontora buvo \xc4\xafsik\xc5\xabrusi K\xc3\xb6nigstrasse gatv\xc4\x97je vidury \xc5\xa0tutgarto. \xc4\xaemon\xc4\x97 si\xc5\xabl\xc4\x97 motorini\xc5\xb3 transporto priemoni\xc5\xb3 k\xc5\xabrim\xc4\x85 ir konsultavim\xc4\x85, ta\xc4\x8diau nek\xc5\xabr\xc4\x97 automobili\xc5\xb3 su savo pavadinimu. Viena i\xc5\xa1 pirm\xc5\xb3j\xc5\xb3 u\xc5\xbeduo\xc4\x8di\xc5\xb3 buvo gauta i\xc5\xa1 Vokietijos vyriausyb\xc4\x97s: sukurti \xe2\x80\x9etautos\xe2\x80\x9c automobil\xc4\xaf, voki\xc5\xa1kai \xe2\x80\x9eVolkswagen\xe2\x80\x9c._NEWLINE_Pirmasis Porsche, Porsche 64, buvo sukurtas 1939\xc2\xa0m. naudojant daugum\xc4\x85 Volkswagen Beetle dali\xc5\xb3._NEWLINE_Ferdinando Porsche s\xc5\xabnus, Ferry Porsche, nusprend\xc4\x97 sukurti savo paties automobil\xc4\xaf, nes negal\xc4\x97jo surasti automobilio, kur\xc4\xaf jis nor\xc4\x97t\xc5\xb3 nusipirkti. Pirmieji modeliai, kurie v\xc4\x97liau taps 356, buvo pagaminti ma\xc5\xbeoje dirbtuv\xc4\x97je Gm\xc3\xbcnd\xe2\x80\x99e (Austrijoje) ir tur\xc4\x97jo aliuminio korpus\xc4\x85. Prototipas buvo parodytas vokie\xc4\x8di\xc5\xb3 automobili\xc5\xb3 pardav\xc4\x97jams, ir kai i\xc5\xa1ankstiniai u\xc5\xbesakymai pasiek\xc4\x97 nustatyt\xc4\x85 skai\xc4\x8di\xc5\xb3, gamyba prasid\xc4\x97jo. Porsche paved\xc4\x97 Zuffenhausen paremtai kompanijai Reutter Carosseri, kuri prie\xc5\xa1 tai bendradarbiavo su Porsche kuriant Volkswagen Beetle prototipus, gaminti 356-ojo plienin\xc4\xaf k\xc4\x97bul\xc4\x85. Porsche \xc4\xafk\xc5\xabr\xc4\x97 surinkimo gamykl\xc4\x85 kitoje gatv\xc4\x97s pus\xc4\x97je, prie\xc5\xa1ais Reutter Carosseri; \xc5\xa1i surinkimo gamykla dabar \xc5\xbeinoma kaip Porschestrasse. 356-ajam 1948\xc2\xa0m. buvo leista va\xc5\xbein\xc4\x97ti keliais._NEWLINE_Neilgai trukus, 1951\xc2\xa0m. sausio 30 d., Ferdinandas Porsche mir\xc4\x97 i\xc5\xa1tiktas insulto._NEWLINE_Pokarin\xc4\x97je Vokietijoje buvo didelis automobili\xc5\xb3 dali\xc5\xb3 deficitas, taigi 356 modelis naudojo VW Beetle dalis, \xc4\xafskaitant varikl\xc4\xaf, grei\xc4\x8di\xc5\xb3 d\xc4\x97\xc5\xbe\xc4\x99, ir va\xc5\xbeiuokl\xc4\x99. Ta\xc4\x8diau 356 patyr\xc4\x97 kelias evoliucijos stadijas (A, B ir C), kai gamyboje daugelis VW detali\xc5\xb3 buvo kei\xc4\x8diamos Porsche pagamintomis dalimis. Paskutinieji 356-ieji buvo varomi vien tik Porsche sukurtais varikliais. Aptak\xc5\xb3 k\xc4\x97bul\xc4\x85 suprojektavo Erwin Komenda, kuris taip pat k\xc5\xabr\xc4\x97 ir VW Beetle k\xc4\x97bul\xc4\x85. I\xc5\xa1skirtinis Porsche bruo\xc5\xbeas nuo pat prad\xc5\xbei\xc5\xb3 buvo oru au\xc5\xa1inamas, gale montuojamas variklis (kaip Beetle), retai kada taip daro kiti automobili\xc5\xb3 gamintojai. Porsche, skirtingai nuo j\xc5\xb3, yra labai gerai subalansuoti._NEWLINE_1963\xc2\xa0m., po trupu\xc4\x8dio s\xc4\x97km\xc4\x97s automobili\xc5\xb3 lenktyn\xc4\x97se, daugiausiai su Porsche 550 Spyder, \xc4\xafmon\xc4\x97 i\xc5\xa1leido Porsche 911\xc2\xa0\xe2\x80\x93 dar vien\xc4\x85 oru au\xc5\xa1inam\xc4\x85, gale montuojamu varikliu sportin\xc4\x99 ma\xc5\xa1in\xc4\x85, \xc5\xa1\xc4\xafkart su 6 cilindr\xc5\xb3 \xe2\x80\x9eboxer\xe2\x80\x9c varikliu. Komanda, kuri suk\xc5\xabr\xc4\x97 k\xc4\x97bul\xc4\x85, buvo vadovaujama Ferrio Porsche vyriausiojo s\xc5\xabnaus, Ferdinand Alexander Porsche (F. A.). 911 dizaino faz\xc4\x97 suk\xc4\x97l\xc4\x97 vidini\xc5\xb3 nesutarim\xc5\xb3 su Erwin Komenda, kuris vadovavo dizaino padaliniui iki jo. F. A. Porsche skund\xc4\x97si, kad Komenda dar\xc4\x97 dizaino poky\xc4\x8dius nepasitar\xc4\x99s su juo. \xc4\xaemon\xc4\x97s vadovas Ferry Porsche pa\xc4\x97m\xc4\x97 savo s\xc5\xabnaus pie\xc5\xa1inius ir nune\xc5\xa1\xc4\x97 \xc5\xa1alia veikusiam k\xc4\x97bul\xc5\xb3 gamintojui Reuter, kuris j\xc4\xaf patobulino iki 1963\xc2\xa0m. modelio i\xc5\xa1vaizdos. Reuter dirbtuv\xc4\x97s v\xc4\x97liau buvo nupirktos Porsche (v\xc4\x97liau pavadintos Werk II). Po to Reuter tapo s\xc4\x97dyni\xc5\xb3 gamintoja, \xc5\xa1iandien \xc5\xbeinoma kaip Keiper-Recaro._NEWLINE_Dizaineri\xc5\xb3 grup\xc4\x97 dav\xc4\x97 paeiliui einan\xc4\x8dius numerius kiekvienam projektui (356, 550 ir t. t.) bet numatytas 901 prie\xc5\xa1taravo Peugeot, kurie tur\xc4\x97jo autorines teises visiems 'x0x' automobili\xc5\xb3 pavadinimams, tai jis buvo pakeistas \xc4\xaf 911. Lenktyniniai modeliai laik\xc4\x97si \xe2\x80\x9eteisingo\xe2\x80\x9c numeravimo: 904, 906, 908. 911-tas tapo Porsche geriausiai \xc5\xbeinomu modeliu, s\xc4\x97kmingas lenktyni\xc5\xb3 trasose, raliuose ir pardavimuose. Daugiau nei bet kuris kitas modelis, Porsche \xc5\xbeenklas pabr\xc4\x97\xc5\xbeiamas 911. Jis vis dar gaminamas, nors, po keli\xc5\xb3 ap\xc5\xbei\xc5\xabr\xc5\xb3, dabartiniai 911 modeliai i\xc5\xa1 senesni\xc5\xb3 per\xc4\x97m\xc4\x97 tik pagrindines savybes, kup\xc4\x97 su gale montuojama 6 cilindr\xc5\xb3 varikliu ir pagrindinius dizaino bruo\xc5\xbeus. Ma\xc5\xbeesn\xc4\x97s kainos modelis, su tokiu pat k\xc4\x97bulu, bet su 356 varikliu, buvo pavadintas 912._NEWLINE_1972\xc2\xa0m. \xc4\xafmon\xc4\x97s forma buvo pakeista i\xc5\xa1 ribotos partneryst\xc4\x97s \xc4\xaf akcin\xc4\x99 bendrov\xc4\x99 (Voki\xc5\xa1kai AG), nes Ferry Porsche ir jo sesuo Louise Pi\xc3\xabch pajaut\xc4\x97, kad j\xc5\xb3 kartos nariai nekaip dirba komandoje. Tod\xc4\x97l v\xc4\x97liau susik\xc5\xabr\xc4\x97 direktori\xc5\xb3 taryba, kurios nariais tapo \xc5\xbemon\xc4\x97s ne tik i\xc5\xa1 Porsche \xc5\xa1eimos, o pri\xc5\xbei\xc5\xabrimosios tarybos daugum\xc4\x85 sudar\xc4\x97 \xc5\xa1eimos nariai. D\xc4\x97l to v\xc4\x97liau ne vienas \xc5\xa1eimos narys nebuvo \xc4\xafmon\xc4\x97s vadovas. F. A. Porsche \xc4\xafk\xc5\xabr\xc4\x97 savo dizaino \xc4\xafmon\xc4\x99, \xe2\x80\x9ePorsche Design Group\xe2\x80\x9c kuri yra \xc5\xbeinoma savo i\xc5\xa1skirtiniais akiniais nuo saul\xc4\x97s, laikrod\xc5\xbeiais, baldais ir daug kit\xc5\xb3 prabangi\xc5\xb3 daikt\xc5\xb3. Ferdinand Pi\xc3\xabch, kuris buvo atsakingas u\xc5\xbe mechanin\xc4\xaf Porsche serijini\xc5\xb3 ir lenktynini\xc5\xb3 modeli\xc5\xb3 vystymas\xc4\xaf, \xc4\xafk\xc5\xabr\xc4\x97 savo konstruktori\xc5\xb3 \xc4\xafmon\xc4\x99 ir suk\xc5\xabr\xc4\x97 5 cilindr\xc5\xb3 dizelin\xc4\xaf varikl\xc4\xaf, skirt\xc4\x85 Mercedes-Benz. Neilgai trukus, jis per\xc4\x97jo \xc4\xaf Audi, ir kilo karjeros laiptais; galiausiai tapo Volkswagen Group direktori\xc5\xb3 tarybos nariu._NEWLINE_Pirmuoju Porsche AG generaliniu direktoriumi tapo Dr. Ernst Fuhrmann, kuris dirbo kuriant Porsche variklius. Fuhrmann buvo atsakingas u\xc5\xbe Fuhrmann varikl\xc4\xaf, naudot\xc4\x85 356 Carrera modeliuose, kaip ir 550 Spyder, turint\xc4\xaf keturis kum\xc5\xa1telinius velenus vietoj vieno centrinio veleno, kokie naudoti Volkswagen serijiniuose varikliuose. Jis ketino baigti 911 gamyb\xc4\x85 a\xc5\xa1tuntajame de\xc5\xa1imtmetyje ir pakeisti j\xc4\xaf \xc4\xaf Grand Sportwagon su priekyje montuojamu V8 varikliu. Kaip mes \xc5\xa1iandien \xc5\xbeinome, 911 \xc5\xbeymiai pergyveno 928. Fuhrmannas buvo pakeistas ankstyvajame 9-ajame de\xc5\xa1imtmetyje Peterio W. Schutz, amerikie\xc4\x8di\xc5\xb3 vadybininko ir 911 fano. Pastarasis buvo pakeistas 1988\xc2\xa0m. buvusiu vokie\xc4\x8di\xc5\xb3 kompiuteri\xc5\xb3 kompanijos \xe2\x80\x9eNixdorf Computer AG\xe2\x80\x9c vadybininku Arno Bohn, kuris padar\xc4\x97 kelias klaidas, kurios lem\xc4\x97 jo atleidim\xc4\x85 kartu su vystymosi padalinio direktoriumi Dr. Ulrich Bez, kuris anks\xc4\x8diau buvo atsakingas u\xc5\xbe BMW Z1 model\xc4\xaf. \xc5\xa0iandien U. Bez yra Aston Martin gineralinis direktorius._NEWLINE_1990\xc2\xa0m. Porsche sukviet\xc4\x97 memorandum\xc4\x85 kartu su Toyota, siekdami su\xc5\xbeinoti apie Japonijos gamybos metodus. \xc5\xa0iuo metu Toyota padeda Porsche kurti hibridines technologijas, sklando gandai, kad bus sukurtas hibridinis Cayenne, kaip ir b\xc5\xabsimas keturi\xc5\xb3 dur\xc5\xb3 kup\xc4\x97 Panamera._NEWLINE_Tuo tarpu, kai Bohnas buvo atleistas, generaliniu direktoriumi buvo paskirtas ilgametis Porsche darbuotojas, Heinzas Branitzkis, kuris dirbo toje pozicijoje, kol 1993\xc2\xa0m. j\xc4\xaf pakeit\xc4\x97 Dr. Wendelin Wiedeking. Wiedeking pilnai perem\xc4\x97 kompanijos vadovavim\xc4\x85 tada, kai atrod\xc4\x97, jog Porsche bus perimta didesn\xc4\x97s kompanijos. Per savo ilg\xc4\x85 vadovavim\xc4\x85, Wiedekingas Porsche pavert\xc4\x97 \xc4\xaf labai na\xc5\xa1i\xc4\x85 ir pelning\xc4\x85 kompanij\xc4\x85._NEWLINE_Ferdinando Porsche an\xc5\xabkas, Ferdinandas Pi\xc3\xabch, buvo Volkswagen Group generalinis direktorius nuo 1993 iki 2002\xc2\xa0m. \xc5\xa0iuo metu jis yra pri\xc5\xbei\xc5\xabrimosios tarybos pirmininkas, turintis 12,8 procent\xc5\xb3 Porsche balsavimo teis\xc4\x97s, jis taip pat i\xc5\xa1lieka antras individualus Porsche AG akcij\xc5\xb3 savininkas (pirmas yra jo pusbrolis F. A. Porsche, turintis 13,6 procent\xc5\xb3)._NEWLINE_2002\xc2\xa0m. Porsche pristat\xc4\x97 Cayenne, taip pat atidaryta gamykla Leipcige, kurios d\xc4\x97ka Porsche pagamina beveik pus\xc4\x99 savo kasmetini\xc5\xb3 modeli\xc5\xb3. Cayenne Turbo S turi antr\xc4\x85 pagal paj\xc4\x97gum\xc4\x85 Porsche varikl\xc4\xaf per vis\xc4\x85 savo gyvavimo laik\xc4\x85, galiausias buvo montuojamas \xc4\xaf Carrera GT._NEWLINE_2004\xc2\xa0m. Leipcige buvo prad\xc4\x97tas gaminti 605 arklio gali\xc5\xb3 Carrera GT, kainuojantis 450 000 eur\xc5\xb3 ($440 000 Jungtin\xc4\x97se Amerikos Valstijose). Tai buvo pats brangiausias Porsche modelis._NEWLINE_Nuo 2005\xc2\xa0m. padidintos Porsche ir Piech \xc5\xa1eim\xc5\xb3 \xe2\x80\x9ePorsche AG\xe2\x80\x9c balsavimo akcijos. Ankstyv\xc4\x85 2005\xc2\xa0m. spal\xc4\xaf kompanija prane\xc5\xa1\xc4\x97 turinti 18,53\xc2\xa0% Volkswagen AG akcij\xc5\xb3 ir prane\xc5\xa1\xc4\x97, jog neketina \xc4\xafsigyti papildom\xc5\xb3 VW akcij\xc5\xb3 ateityje. Nuo 2006\xc2\xa0m. bir\xc5\xbeelio, Porsche AG turim\xc5\xb3 Wolkswagen akcij\xc5\xb3 dalis pakilo iki 25,1\xc2\xa0%, tai suteik\xc4\x97 Porsche blokavimo galimyb\xc4\x99: leid\xc5\xbeiama vetuoti Porsche per\xc4\x97mim\xc4\x85 Volkswagen\xe2\x80\x98o._NEWLINE_2006\xc2\xa0m. viduryje, po daugelio met\xc5\xb3, kai Boxster (o v\xc4\x97liau ir Cayenne) prad\xc4\x97jo dominuoti Porsche \xc5\xa0iaur\xc4\x97s Amerikoje, 911 atgavo savo pozicij\xc4\x85 kaip Porsche flagmanas \xc5\xa1iame regione. Nuo tada Cayenne ir 911 keit\xc4\x97si tarp populiariausi\xc5\xb3 modeli\xc5\xb3. Vokietijoje 911 parduodama \xc5\xbeymiai daugiau nei Boxster/Cayman ar Cayenne.\n_START_SECTION_\nSantykiai su Volkswagen\n_START_PARAGRAPH_\nKompanija visada glaud\xc5\xbeiai bendradarbiavo su Volkswagen. Abi kompanijos bendradarbiavo 1969\xc2\xa0m., kuriant VW-Porsche 914 ir 914-6 kur 914-6 tur\xc4\x97jo Porsche varikl\xc4\xaf, o 914 tur\xc4\x97jo Volkswagen varikl\xc4\xaf, 976 su Porsche 912 E (tik JAV) ir Porsche 924, kurie naudojo daug Audi dali\xc5\xb3 ir buvo gaminami Audi Neckarsulm gamykloje. Daugiausia 944 taip pat buvo gaminami ten, nors naudojo \xc5\xbeymiai ma\xc5\xbeiau VW dali\xc5\xb3. Porsche Cayenne, pristatytas 2002, dalinasi vis\xc4\x85 va\xc5\xbeiuokl\xc4\x99 su VW Touareg, kurie yra gaminami toje pa\xc4\x8dioje gamykloje Bratislavoje. Audi ir \xc5\xa0koda yra valdomos Volkswagen dukterini\xc5\xb3 \xc4\xafmoni\xc5\xb3. 2005\xc2\xa0m. pabaigoje Porsche per\xc4\x97m\xc4\x97 18,65\xc2\xa0% VW akcij\xc5\xb3 dal\xc4\xaf, toliau t\xc4\x99sdami savo bendradarbiavim\xc4\x85 ir u\xc5\xbekirsdami keli\xc4\x85 Volkswagen per\xc4\x97mimui (tuo metu skland\xc4\x97 tokie gandai). Tarp galim\xc5\xb3 pirk\xc4\x97j\xc5\xb3 buvo DaimlerChrysler, BMW ir Renault._NEWLINE_2007\xc2\xa0m. kovo 26 d. Porsche pak\xc4\x97l\xc4\x97 savo turim\xc5\xb3 Volkswagen akcij\xc5\xb3 skai\xc4\x8di\xc5\xb3 iki 30,9\xc2\xa0%, sukeldama galim\xc4\x85 per\xc4\x97mim\xc4\x85 pagal Vokietijos \xc4\xafstatymus. Porsche oficialiai prane\xc5\xa1\xc4\x97, kad neketina perimti Volkswagen.\n_START_SECTION_\nAutomobili\xc5\xb3 lenktyn\xc4\x97s\n_START_PARAGRAPH_\nPorsche s\xc4\x97kmingai dalyvauja daugelyje autosporto sri\xc4\x8di\xc5\xb3, peln\xc4\x97 daugiau nei 28 000 pergali\xc5\xb3. \xc5\xa0iuo metu Porsche yra stambiausia lenktynini\xc5\xb3 automobili\xc5\xb3 gamintoja pasaulyje. 2006\xc2\xa0m. Porsche pagamino 195 lenktyninius automobilius \xc4\xafvairioms tarptautin\xc4\x97ms lenktyn\xc4\x97ms. Tikima, kad Porsche 2007\xc2\xa0m. pagamins ne ma\xc5\xbeiau nei 275 lenktyninius automobilius (7 RS Spyder LMP2 prototipus, 37 GT2 spec 911 GT3-RSR ir 231 911 GT3 Cup automobilius)."